**Pravila Kreativnog natječaja „Vodimo te na Sejšele, božanstveno otočje u Indijskom oceanu“**

**1) UVODNE NAPOMENE**

Adria Media Zagreb, Oreškovićeva ulica 6H/1, 10 000 Zagreb, OIB: 58576890942 (dalje u tekstu: Organizator) utvrđuje sljedeća Pravila Kreativnog natječaja: „Vodimo te na Sejšele, božanstveno otočje u Indijskom oceanu“ (u daljnjem tekstu: Kreativni natječaj).

Kreativni natječaj se održava u razdoblju od 25.11.2019. do 15.12.2019. (u ponoć) na [www.story.hr](http://www.story.hr)  i u svrhu promocije. Pravila Kreativnog natječaja bit će objavljena na internetskoj stranici [www.story.hr](http://www.story.hr). Partneri Kreativnog natječaja su Qatar Airways i Turistički odbor Sejšela.

**2) PRAVO SUDJELOVANJA**

Pravo sudjelovanja u Kreativnom natječaju imaju sve punoljetne fizičke osobe s prebivalištem u Republici Hrvatskoj. Zaposlenici Organizatora i Partnera kao i članova njihovih užih obitelji (roditelji, supružnik, djeca, sestre i braća) ne mogu sudjelovati u Kreativnom natječaju.

Dobitnik glavne nagrade, kao i sudionik u korištenju glavne nagrade, moraju biti punoljetne fizičke osobe s prebivalištem u Republici Hrvatskoj.

**3) KAKO SUDJELOVATI U KREATIVNOM NATJEČAJU**

Za sudjelovanje u Kreativnom natječaju potrebno je izvršiti prijavu putem forme za prijavu koja se nalazi na [www.story.hr](http://www.story.hr). Sudionici šalju rješenje zadatka koje će pronaći unutar članaka i fotografiju*.*Svi čitatelji koji ispune prijavu u članku te pošalju odgovor na pitanje i traženu fotografiju (uspomena s najzabavnijeg ljetovanja), ulaze u izbor za vrijednu nagradu. Čitatelj koji točno odgovori na postavljeno pitanje te pošalje najzabavniju fotografiju po mišljenju članova žirija osvaja glavnu nagradu. Ako se naknadno utvrdi da poslana fotografija nije vlasništvo/autorsko djelo dobitnika nagrade Organizator zadržava pravo diskvalifikacije i dodjeljivanja nagrade sljedećem dobitniku. O pobjednicima odlučuje tročlani žiri u sastavu: Filip Jančik (Qatar Airways), Marija Maruševec (PHD Media), Martina Družinec (AMZ). Najkreativniji odgovor bit će objavljen i nagrađen.

**4) DODJELA NAGRADA**

Dobitnici nagrade bit će telefonski obaviješteni o dobitku unutar 7 dana od objave dobitnika na prijavljen kontakt broj telefona.

Glavna nagrada sastoji se od: povratne zrakoplovne karte u ekonomskom razredu za dvije osobe iz Zagreba u Mahe/Sejšeli preko Dohe, 5 noćenja za 2 osobe s doručkom, transfer trajektom između otoka i u hotel, transfer iz zračne luke u hotel i iz hotela u zračnu luku, odabrane turističke izlete i posjet na dva otoka.

Uvjeti i pravila korištenja glavne nagrade (zrakoplovnih karata i pripadajućeg sadržaja) dostavit će se dobitniku unutar 10 dana nakon obavijesti o dobitku.

Preuzimanjem nagrade i potpisom, prestaju sve daljnje obveze Organizatora prema dobitniku nagrade.

Ako dobitnik ne preuzme nagradu u roku od 30 dana od objavljenog rezultata, znači da se odriče prava na nagradu, a Organizator zadržava pravo dodjeljivanja nagrade sljedećem dobitniku. Nije dopuštena zamjena nagrade za novac ili bilo koju drugu vrijednost od nagrada navedenih u ovim Pravilima.

**5) VRIJEDNOST NAGRADNOG FONDA**

Ukupna vrijednost nagradnog fonda Kreativnog natječaja iznosi 30.000,00 kuna

**6) POREZI**

Dobitnik ne snosi nikakve poreze, obveze niti naknade izravno povezane s nagradama dodijeljenima na ovom Kreativnom natječaju.

**7) RJEŠAVANJE SPOROVA**

U slučaju spora između Organizatora i Sudionika Kreativnog natječaja stranke će sve sporove iz ovoga Kreativnog natječaja rješavati sporazumnim putem, a u slučaju nemogućnosti rješavanja spora nadležan je sud u Zagrebu.

**8) ZAŠTITA OSOBNIH PODATAKA**

Sudjelovanjem u ovom Kreativnom natječaju Sudionici pristaju da Organizator i Partneri obrađuju njihove osobne podatke koje su dali prilikom sudjelovanja u natječaju, a sve u svrhu provođenja Kreativnog natječaja. Također, pod uvjetom da je Sudionik dao privolu, Organizator će proslijediti podatke Qatar Airwaysu u svrhe promo aktivnosti Qatar Airwaysa.

Organizator je voditelj obrade osobnih podataka u smislu važećih propisa o zaštiti osobnih podataka. Radi izbjegavanja nejasnoća Qatar Airways je zasebni voditelj obrade. Kontakt Organizatora za pitanja zaštite osobnih podataka je gdpr@adriamedia.hr

Osobni podaci se obrađuju u svrhe provedbe Kreativnog natječaja, a temeljem privole za sudjelovanjem u natječaju. Dodatno, osobni podaci se prosljeđuju Qatar Airwaysu temeljem dodatne privole.

Primatelji podataka u svrhe realizacije Kreativnog natječaja su Partneri.

Sudionik ima pravo zatražiti pristup osobnim podacima, ispravak, brisanje, ograničavanje obrade osobnih podataka kao i pravo na ulaganje prigovora na obradu osobnih podataka te pravo na prenosivost podataka. Također, Sudionik ima pravo podnijeti prigovor Agenciji za zaštitu osobnih podataka.

Pružanje osobnih podataka je nužno za sudjelovanje u Kreativnom natječaju, izuzev privole za prosljeđivanje podataka Qatar Airwaysu u svrhe promo aktivnosti Qatar Airwaysa.

**9) PREKID KREATIVNOG NATJEČAJA**

Kreativni natječaj može se prekinuti samo u slučaju nastupa okolnosti za koje Organizator nije odgovoran, odnosno koje nije mogao predvidjeti, spriječiti, otkloniti ili izbjeći. Sudionici će o prekidu Kreativnog natječaja biti obaviješteni putem web stranice [www.story.hr](http://www.story.hr)

**10) IZMJENA PRAVILA**

Organizator zadržava pravo dopune i izmjene ovih Pravila, o čemu će Sudionici biti obaviješteni putem stranice [www.story.hr](http://www.story.hr)